CELEX: 32014D0898
Language: bg
Date: 2014-12-04 00:00:00
Title: 2014/898/ОВППС: Решение BiH/22/2014 на Комитета по политика и сигурност от 4 декември 2014 година за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение BiH/19/2012

13.12.2014   
            
            
               BG
            
            
               Официален вестник на Европейския съюз
            
            
               L 358/17
            
         РЕШЕНИЕ BiH/22/2014 НА КОМИТЕТА ПО ПОЛИТИКА И СИГУРНОСТ
   от 4 декември 2014 година
   за назначаване на командващ силите на ЕС за военната операция на Европейския съюз в Босна и Херцеговина и за отмяна на Решение BiH/19/2012
   
      (2014/898/ОВППС)
   
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2004/570/ОВППС Съветът упълномощи Комитета по политика и сигурност (КПС) да взема по-нататъшни решения за назначаването на командващ силите на ЕС.
            
         
               (2)
            
            
               На 27 ноември 2012 г. Комитетът по политика и сигурност прие Решение BiH/19/2012 (2) за назначаване на генерал-майор Dieter HEIDECKER за командващ силите на ЕС за военната операция на Европейския съюз в Босна и Херцеговина.
            
         
               (3)
            
            
               Командващият операцията на ЕС препоръча назначаването на генерал-майор Johann LUIF за нов командващ силите на ЕС за военната операция на Европейския съюз в Босна и Херцеговина на мястото на генерал-майор Dieter HEIDECKER.
            
         
               (4)
            
            
               Военният комитет на ЕС подкрепи препоръката.
            
         
               (5)
            
            
               Поради това Решение BiH/19/2012 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
            
         
               (7)
            
            
               На 12 и 13 декември 2002 г. Европейският съвет от Копенхаген прие декларация, в която се казва, че договореностите „Берлин плюс“ и тяхното изпълнение ще се прилагат само за онези държави — членки на Съюза, които са също или членки на НАТО, или страни по инициативата „Партньорство за мир“, и които впоследствие са сключили двустранни споразумения за сигурност с НАТО,
            
         ПРИЕ НАСТОЯЩОТО РЕШЕНИЕ:
   Член 1
   Генерал-майор Johann LUIF се назначава за командващ силите на ЕС за военната операция на Европейския съюз в Босна и Херцеговина, считано от 15 декември 2014 г.
   Член 2
   Решение BiH/19/2012 се отменя.
   Член 3
   Настоящото решение влиза в сила на 15 декември 2014 г.
   
      Съставено в Брюксел на 4 декември 2014 г.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 252, 28.7.2004 г., стр. 10.
   
      (2)  Решение BiH/19/2012 на Комитета по политика и сигурност от 27 ноември 2012 г. за назначаване на командващ силите на ЕС за военната операция на Европейския съюз в Босна и Херцеговина (ОВ L 333, 5.12.2012 г., стр. 45).